
11 noiembrie 2026


Comunicat de presă



Distrigaz Sud Rețele aduce următoarele precizări cu privire la întreruperea temporară a alimentării cu gaze naturale în mai multe localități, din județul Dâmbovița:

Ca urmare a derulării unor lucrări planificate de modernizare și cuplare la rețeaua de distribuție a gazelor naturale a noii Stații de Reglare Sector Burduca, din localitatea Burduca, județul Dâmbovița, Distrigaz Sud Rețele a sistat alimentarea cu gaze naturale în zona respectivă astăzi, 11 noiembrie 2026, pentru intervalul 09:00 - 20:00.
 
În urma acestei întreruperi planificate, sunt afectați 6.323 de clienți casnici și 284 de clienți non casnici situați în localitățile Găești, Dragodana, Cuparu, Străoști, Petrești, Burduca și Sperieteni, din județul Dâmbovița.   

Echipele Distrigaz Sud Rețele se află la fața locului pentru realizarea acestei lucrări. Reluarea alimentării cu gaze naturale a clienților afectați se va face în cursul zilei de astăzi, 11 noiembrie 2026, în jurul orei 20:00. 

Toți consumatorii afectați de această închidere programată au fost notificați în avans, prin anunțuri afișate la limita de proprietate.

În cazul în care clienții simt miros de gaze, sunt rugați să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.

Ne cerem scuze pentru disconfortul creat clienților noștri și le mulțumim pentru înțelegere.



Biroul de Presă
Distrigaz Sud Rețele




[bookmark: _heading=h.gjdgxs]Distrigaz Sud Rețele este lider în distribuția de gaze naturale în România, cu o expertiză de 51 de ani în acest domeniu, având 2,3 milioane de clienți, 24.500 km rețea și peste 3.000 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.

